السلام عليكم ورحمة الله وبركاته
حصلت مصر على قرض من البنك الدولي قيمته 220 مليون دولار لتمويل مشاريع طاقة الرياح، في مسعى منها لتنويع مصادرها للطاقة وتقوية اعتمادها على الطاقة النظيفة.
وقال وزير الكهرباء المصري حسن يونس إن القرض يتضمن 150 مليون دولار كقرض ميسر جدا من صندوق تمويل التكنولوجيا النظيفة التابع للبنك الدولي و70 مليون دولار من البنك الدولي.
وسيمول القرض الاتفاقية التي جرى توقيعها مع الشركة المصرية لنقل الكهرباء لإيصال الكهرباء المولدة من مزارع الرياح في منطقة جبل الزيت التي تقع على ساحل البحر الأحمر إلى الشبكة الوطنية.
وتسعى مصر إلى إنتاج 12% من حجم طاقتها الكهربائية من الرياح بحلول عام 2020.
وقال يونس وفقا لوكالة أنباء الشرق الأوسط إن قدرات التوليد من مزارع الرياح بلغت 480 ميغاوات, ومن المنتظر أن تصل إلى 550 ميغاوات بمنتصف العام الحالي. وأشار إلى أنه من المتوقع أن يصل إجمالي قدرات التوليد من طاقة الرياح إلى 7200 ميغاوات عام 2020.
واختارت مصر عشر شركات في نوفمبر/تشرين الثاني لإنشاء مزرعة للرياح بقدرة 250 ميغاوات بنظام البناء والتشغيل والتملك, ومن المتوقع أن تبدأ العمل في عام 2014.
ويمول البنك الدولي جزئيا أربعة مشروعات للطاقة في مصر، بما في ذلك الغاز والكهرباء والطاقة المتجددة, ويبلغ إجمالي قيمة هذه المشروعات نحو ثلاثة مليارات دولار.
--------------------------------
تعليقي على الخبر :
قرض مرة أخرى ؟؟
ألم يكف القرض الأول الذي لم يسدد إلا أصله لحد الآن ؟؟
وماذا عن الدّين الدّاخلي ؟؟
ولماذا لا تستغل ثروات مصر في تمويل مثل هذا المشروع ؟؟
خلاص بكرة بجتمعوا و يوزعوا الفلوس على بعض واهلين رياح وتوليد كهرباء واللي يوكلها الشعب طبعا
ازمة ايه ياعم اللى هيحلها
احنا عندنا السد العالى بنصدر كهربا برا البلد
وقرض ايه اللى بياخده وقرض تافه يعنى ميزانية مصر مافيهاش 220 مليون دولار ايه التفاهه دى
يعنى بيل جيتس ممكن ييجى يشترى مصر قريب ههههه
من كام يوم كنت متابع تقرير الموازنه والديوم من احمد عز فى مجلس الشعب واستوقفنى خبر عجيب
الخبر ان قناة السويس وعلى كلامهم هما دخلت لمصر الشهر الماضى 35 مليار جنيه
بحسبه بسيطه تلاقى ان قناة السويس بس تدى لكل اسره فى مصر اكتر من الف جنيه شهريا وممكن توصل لالفين
ده على كلامهم ومصدر واحد من مصادر الثروه فى مصر
فما بالكم بالسياحه والزراعه والصناعه والبترول والمعادن والـ........................
وكمان مطار القاهره بيعملوا فيه تعديلات اخدوا قرض مش عارف بكام مليون
هو مطار القاهره مابيدخلشى فلوس ولا ايه
يارب اصلح اولاة امورنا واهدهم للحق والا فخلصنا منهم ومن كل فساد ولا ترحم فيهم مغرز ابره وول علينا خيارنا ولادنا للدين ردا جميلا
الى اين سيصل بنا الحال انا لله وانا اليه راجعون
بخصوص فلوس قناة السويس و غيرها .. الحكومة بتخزن الفلوس عشان الأزمات .. عشان لو ماعرفتش تواجه الأزمة زى الناس التانية تواجهها بطريقتها الخاصة ..
يعنى أحنا حسينا بالأزمة العالمية ؟؟
و لا حسينا بحاجة
منتجات قليلة إللى سعرها أتهز و كل حاجة زى ماهيا بل فيه حاجات سعرها نزل ..
هى الحكومة ديه نظامها غير الدنيا كلها ..
ليها سيستم مخصوص ..
قال مختص فرنسي عن مشاريع توليد الطاقة بالرياح
أنها غير مجدية و ملوثة و مكلفة
ومعه حق
الحمد لله
ابن يس انت شكلك تبع الحزب الوطنى ههههههههه
لا طبعا عارف السد العالى بس ايامها غير ايامنا
احنا كنا لسه طالعين من ايه وكنا فى ايه
ثانيا الازمه العالميه ماأقرتشى علينا مش علشان كده
شوف كل الدول العالميه
وشوف ايه الدول اللى اثرت فيها واللى ماأثرتشى فيها وانت تعرف
وبعدين انا ابقى معايا فلوس واوفرها واروح اتداين
واتداين بكام بملاليم
وهتبقى ملايين بالفوايد
طبعا ملاليم بالنسبه لميزانيات الدول بل لميزانيات بعض الافراض
انا الشركه اللى شغال فيها مكلفه صاحبها للحين 300 مليون دولار
يعنى بالنسبه لدوله كلام فارغ
الغرض الاساسى من اى مشروع بيتعمل فى مصر كمية الفلوس اللى هيسرقوها من وراه
واسألنى انا على الحاجات دى انا واحد صاحبى كان عمه وزير وحكالى على بلاوى
فنادق الحكومه بتنيها بمليارات وتبيعها بملايين
الكبارى اللى كل شويه يعملوها لما بقت القاهره كلها كبارى
وغيرها ربنا يستر
ولو غرضهم الطاقه
شوف المهندس المصرى اللى عمل فى المانيا مشروع الخلايا الضوئيه
وقال انه مابيكلفشى 300 الف دولار
تخيل
بيمد مدينه كامله بالطاقه
وقال انه قال الفكره دى فى مصر
وطبعا قالوله فوت علينا كمان عشر سنين الساعه 12 الظهر
ونفذها فى المانيا والمشروع ناجح جدا طاقه شمسيه نظيفه وموفره
حزب وطنى أيه يا عم ^_^
دول حبايبى
موضوع النهب ده ربنا يتوب على البلد ديه منه ..
على طريق الجامعة شوفتهم بيرصفوا بطريقة .. بس رهيبة جداااااااا
و مش عارف لسه فاكرين يرصفوا الطريق دلوقتى ؟
بيحطوا مربعات خشبية و يحطوا فيها وصلات حديد مسلح و بعد كده يصبوها بالأسمنت .. و لسه ماعرفش هيكملوا الرصف أزاى .. بكره هكملك الطريق العجيبة إللى أكيد مكلفه كتييييييير و كتييييييييييير و على الفاضى
ده كان ظلم الشعب للشعب ..
كانوا بتوع الدقيق بينزلوا دقيق معفن .. و بتوع الطوابين مش عاجبهم القرارات الجديدة ..
فالحل أنهم يعملوا عيش معفن عشان الناس تلجأ للرغيف أبو ريال و ينسوا الرغيف أبو شلن ..
و ده من أفترى الشعب فى الشعب .. و كل الجدل كان حول تشديد الرقابة ..
و الرقابة كانت بتتشدد فعلا .. لكن الفلوس بتاعة مشرفين التموين كانت بتزييييييييييييييد .. أكيد فاهم أزاى بتزيد ..
موضوع التضخم و البطالة ده من اخطاء الحكومة فى اختيار الكوادر المناسبة .. وزراء تعبانين ملة .. الإمكانيات موجودة لكن عقول فى البطاطا .. و من ظلم الشعب أيضا ..
طول ما الشعب مابيتققيش ربنا فى كل حاجة .. أستنى منه الظلم فى كل حاجة ..
عندما تتحدث عن أموال موجودة كاحتياط، فهذا معناه انها تظهر عند الأزمات، هل تعلم أن مصر تمر بحالة اسمها stagnation وهي الكساد التضخمي ؟؟
http://www.imf.org/external/np/fin/tad/exfin2.aspx?
memberKey1=275&date1key=2010-05-23
اهم حاجه اننا هيبقى عندنا طواحين هوا
ياريت تكون زى بتاعت هولندا
علشان اروح اصور جنبها ههههههههههه